Continue reading “(2017 08 20 2e) Belydenishooftrekke – net wie glo, behaag God Heb 11v1tot6 ♪”
(2017 08 06 1e) Betrokkenheid – bewaar mekaar teen gevaar Heb 3 v12tot15 ♪
Die week het ons op TV gesien hoe metertaxibestuurders ‘n Ubertaxibestuurder aanval. Lede van die polisiediens voor wie dit gebeur het, het niks gedoen nie. Almal was verontwaardig. Te meer so, omdat ‘n Uberbestuurder vroeër doodgemaak en sy voertuig uitgebrand is. Dit is tog ‘n polisiebeampte se taak om slagoffers van misdaad te beskerm. Hulle moet misdadigers arresteer. Toe ons hoor hierdie optrede van die betrokke polisiebeamptes gaan ondersoek word met die oog op moontlike tugstappe of vervolging, het ons gedink: “dit is reg!”
Nie net polisiebeamptes nie, maar ook lede van die publiek verkies om nie betrokke te raak nie. Selfs Christene bly eerder onbetrokke.
Wat sou jy in die skoene van een van daardie polisiebeamptes gedoen het? Wat sal jy doen as die een wat in die ry voor jou of agter jou sit, aangeval word?
Hierdie aanval op die een in die ry voor jou of agter jou is die werklikheid waarmee ons fokusgedeelte my en jou konfronteer. Dit is ons verantwoordelikheid om betrokke te raak en mekaar teen gevaar te bewaar. Vandaar ons tema: Betrokkenheid – bewaar mekaar teen gevaar. Die hoofpunte wat ons aandag vra is: (1) die dreigende gevaar en sy dodelike gevolge en (2) hoe ons onsself en mekaar teen gevaar kan bewaar
Continue reading “(2017 08 06 1e) Betrokkenheid – bewaar mekaar teen gevaar Heb 3 v12tot15 ♪”